
REPUBLIKA HRVATSKA                                                                                             
ISTARSKA ŽUPANIJA                                                                  
OPĆINA SVETA NEDELJA
Općinska načelnica
KLASA: _________________ 
URBROJ: _______________  
Nedešćina, ______________


Na temelju članka 17. stavka 3. podstavka 1. Zakona o sustavu civilne zaštite (“Narodne novine”, broj 82/15, 118/18, 31/20, 20/21. i 114/22), a u vezi s Pravilnikom o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (“Narodne novine”, broj 66/21) i članka 49. stavka 3. podstavka 22. Statuta Općine Sveta Nedelja („Službene  novine  Općine Sveta Nedelja“, broj 11/18. i 3/21) donijela je


O D L U K U
o donošenju Plana djelovanja civilne zaštite Općine Sveta Nedelja 


Članak 1. 
 
Donosi se Plan djelovanja civilne zaštite Općine Sveta Nedelja. 
Članak 2.
Plan djelovanja civilne zaštite Općine Sveta Nedelja, a kojeg je izradila Braniteljska zadruga AKTIVAN ŽIVOT, sa sjedištem u Ivankovo, Gorjani 151, OIB: 75705011676 nalazi se u prilogu ove Odluke i njezin je sastavni dio.
Članak 3.
Ova Odluka stupa na snagu osmoga dana od dana objave u „Službenim novinama Općine Sveta Nedelja“.     
                                                                    
                                                                                                                                                                                                                                                              Općinska načelnica

                                                                                                  Irene Franković










Obrazloženje

Odredbom članka 17. stavka 3. podstavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21. i 114/22) propisano je da izvršno tijelo jedinice lokalne samouprave donosi plan djelovanja civilne zaštite.

Odredbom članka 49. stavka 3. podstavka 22. Statuta Općine Sveta Nedelja propisano je                           da u obavljanju izvršne vlasti Općinski načelnik obavlja i druge poslove predviđene Statutom i drugim propisima.

Slijedom toga, Općinska načelnica Općine Sveta Nedelja donijela je dana 9. svibnja 2024. godine Odluku o izradi Plana djelovanja civilne zaštite Općine Sveta Nedelja („Službene novine Općine Sveta Nedelja“, broj 12/24), a dana 30. srpnja 2024. godine Odluku KLASA: 240-01/24-01/008, URBROJ: 2163-32-02-24-4 kojom je izradu Plana djelovanja civilne zaštite Općine Sveta Nedelja povjerila Braniteljskoj zadruzi AKTIVAN ŽIVOT, sa sjedištem                     u Ivankovo, Gorjani 151, OIB: 75705011676 kao ovlašteniku za prvu grupu stručnih poslova u području planiranja civilne zaštite.

S obzirom da je osnova za izradu plana djelovanja civilne zaštite procjena rizika od velikih nesreća, to se izradi Plana djelovanja civilne zaštite Općine Sveta Nedelja moglo pristupiti     tek po donošenju nove Procjene rizike od velikih nesreća za područje Općine Sveta Nedelja.

Procjenu rizika od velikih nesreća za područje Općine Sveta Nedelja („Službene novine Općine Sveta Nedelja“, broj 26/25) Općinsko vijeće Općine Sveta Nedelja donijelo je                 na sjednici održanoj dana 16. prosinca 2025. godine i time su stečeni uvjeti da se pristupi izradi Plana djelovanja civilne zaštite za područje Općine Sveta Nedelja. 

[bookmark: _GoBack]Dana 10. lipnja 2026. godine Braniteljska zadruga AKTIVAN ŽIVOT dostavila je                    Općini Sveta Nedelja konačan Nacrt Plana djelovanja civilne zaštite Općine Sveta Nedelja.

Plan djelovanja civilne zaštite Općine Sveta Nedelja (u daljnjem tekstu: Plan) operativni je dokument namijenjen potrebama djelovanja Stožera civilne zaštite Općine Sveta Nedelja     kao stručnog, operativnog i koordinativnog tijela za provođenje mjera i aktivnosti civilne zaštite u velikim nesrećama.

S obzirom da u trenutku proglašenja velike nesreće ili katastrofe rukovođenje Stožerom civilne zaštite Općine Sveta Nedelja preuzima Općinska načelnica Općine Sveta Nedelja,                       to je Plan osnovni dokument za reagiranje i postupanje Općinske načelnice s ciljem ublažavanja štetnih posljedica događaja, spašavanja ljudi, imovine i okoliša te asanacije terena.

Sukladno odredbama Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihova donošenja („Narodne novine“, broj 66/21) Plan se sastoji od općeg i posebnog dijela.

Opći dio Plana sadrži opis područja odgovornosti nositelja izrade Plana, upozoravanje, pripravnost, mobilizaciju (aktiviranje) i narastanje operativnih snaga sustava civilne zaštite, grafički dio i priloge.

Posebni dio Plana sadrži razradu operativnog djelovanja sustava civilne zaštite                   tijekom reagiranja u velikim nesrećama i katastrofama.

U skladu s navedenim odredbama Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihova donošenja izrađen je ovaj Nacrt Plana.
Plan djelovanja civilne zaštite Općine Sveta Nedelja planski je dokument u području            civilne zaštite i istim se uređuju pitanja od interesa za sigurnost građana, pa je potrebno provesti informiranje javnosti u smislu odredbe članka 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti              u postupku njihova donošenja („Narodne novine“, broj 66/21) te postupak savjetovanja               u smislu članka 11. Zakona o pravu na pristup informacijama („Narodne novine“, broj 25/13, 85/15. i 69/22).
 

                                                                                              Jedinstveni upravni odjel    




image1.jpeg




